b'\n_START_ARTICLE_\nKatarina Bolonjska\n_START_SECTION_\n\xc5\xbdivotopis\n_START_PARAGRAPH_\nRodila se 8. rujna 1413. u Bologni kao k\xc4\x87erka Benvenute Mammolini i Ivana Vigrija. Sa 9 godina sa ocem odlazi na ferarski dvor te je ondje bila "mala dama" vojvotkinje Margarete. Imala je bogatstvo du\xc5\xa1evnih darova, smisao za knji\xc5\xbeevnost i umjetnost, za ljepotu. Godine 1427. je napustila kne\xc5\xbeevski dvor te se povukla k Luciji Mascheroni, koja je tada vodila neku pobo\xc5\xbenu redovni\xc4\x8dku ustanovu._NEWLINE_Godine 1431. Katarina je stupila u samostan "Corpus Domini" u Ferrari. Ubrzo se sli\xc4\x8dna redovni\xc4\x8dka ustanova otvorila i u Bologni. Tu je Katarina bila imenovana opaticom sa zadatkom da u Bologni osnuje novu ustanovu svoga reda. Katarina je samo uz prekid od tri godine sve do smrti bila poglavarica te redovni\xc4\x8dke zajednice. _NEWLINE_Katarina je umrla 9. o\xc5\xbeujka 1463. Papa Klement XI. proglasio ju je 22. svibnja 1712. svetom. Pisala je latinskim i talijanskim jezikom. Najpoznatija njena knjiga je "Potrebno oru\xc5\xbeje za duhovne bojeve". Zazivaju je kod raznoraznih napasti, a za\xc5\xa1titnica je umjetnika, slikara i Umjetni\xc4\x8dke akademije u Bologni. Tijelo joj je ostalo neraspadnuto do danas.'